ભારતભરમાં એટ્રોસિટિ એેક્ટ મામલે વિરોધ પ્રદર્શન ચાલી રહ્યું છે. મહારાષ્ટ્રથી લઇને પંજાબ અને બિહારમાં પણ ઠેર ઠેર આ કાયદાના વિરોધમાં દલિતો ઉતર્યા છે. ત્યાં જ ગુજરાતમાં પણ ઠેર ઠેર આ બંધની અસર જોવા મળી રહી છે. દલિત નેતા જીજ્ઞેશ મેવાણીએ આ અંગે અગોતરી જાહેરાત કરી હતી. જેના પગલે ગુજરાતમાં અમદાવાદ, ઉત્તર ગુજરાત, વડોદરા, રાજકોટ, જામનગર જેવા તમામ મોટા શહેરોમાં વિરોધ સાથે બંધની અસર જોવા મળી રહી છે. ગુજરાતમાં દલિતો દ્વારા આ એક્ટના વિરોધમાં ઠેર ઠેર રસ્તા રોકો કાર્યક્રમથી લઇને ટાયર સળગાવવા જેવી ઘટનાઓને અંજામ આપવામાં આવી રહ્યો છે. એટ્રોસિટ એક્ટ મામલે સુપ્રિમ કોર્ટે આપેલા ચુકાદાના કારણે અનેક જગ્યાએ બસ સેવાઓ ઠપ્પ કરવામાં આવી છે. વળી ચાંપતો પોલીસ બંદોવસ્ત પણ કરવામાં આવ્યો છે.